詠柳
作者：童漢卿
朝代：唐

paragraphs: 灞橋晴來送別頻，相偎相依不勝春。
自家飛絮猶無定，爭把長條絆得人。
（《詩話總龜》二一《詠物門》引羅隱《績本事詩》。
按此處注出處引錄有誤。
《詩話總龜》此條原注云：「《唐宋詩》云羅隱作。
《續本事詩》。
」《唐宋詩》指宋初人編《唐宋類詩》。
《續本事詩》則爲吳處常子作，非羅隱作。
《全唐詩》卷六五七收作羅隱《柳》詩，另《甲乙集》卷三、《才調集》卷八、《文苑英華》卷三二四亦作羅詩。
因《續本事詩》成書之時較早，姑仍兩存之。
）。